FESTIVAL UNIVERZALNE SPORTSKE ŠKOLE

OŠ Stjepana Basaričeka sudjelovala je na 1. festivalu Univerzalne sportske škole Saveza školskih sportskih društava zagrebačke županije.

Za prvi festival bilo je organizirano 9 radnih stanica na kojima je bilo prezentirano trčanje, gimnastika, bacanje loptice i medicinke, potezanje konopa, skok u dalj, skok u vis, košarka, poligon s vježbama za ravnotežu i vježbe s kolutima te foto-odmor (fotografiranje djece s njihovim roditeljima).

UNIVERZALNA SPORTSKA ŠKOLA

Hrvatski školski športski savez (HŠŠS) je tijekom 2oo7.godine pokrenuo Univerzalnu sportsku školu - program na nacionalnoj razini koji je namijenjen djeci od šeste do desete godine života, odnosno učenicima od prvoga do četvrtog razreda osnovne škole.

CILJ PROGRAMA

* uključivanje što većeg broja najmlađih učenika u sportske i tjelovježbene aktivnosti
* djeca pod stručnim nadzorom kineziologa, igrajući se na zanimljiv i za njihovu dob pedagoški i kineziološki primjeren način, uče osnovne oblike kretanja, kao i osnovne elemente brojnih sportova
* programi univerzalne sportske škole provode se **dva puta tjedno po 45 minuta tijekom cijele školske godine**